## El Consell aprova el calendari laboral per a l’any 2026

*** El calendari ha sigut sotmés a informe preceptiu previ del Consell Tripartit**

**València.**

El Ple del Consell ha aprovat el decret que determina el calendari laboral d’aplicació en l’àmbit territorial de la Comunitat Valenciana per a l’any 2026.

El calendari ha sigut sotmés a informe preceptiu previ del Consell Tripartit per al Desenrotllament de les Relacions Laborals i la Negociació Col·lectiva de la Comunitat Valenciana. Així mateix, s’ha tingut en compte la resolució de les Corts referida a la declaració com a festivitat autonòmica de les Fogueres de Sant Joan.

Així, es declaren, dins de l’àmbit territorial de la Comunitat Valenciana per a l’any 2026, 12 dies inhàbils a efectes laborals, retribuïts i no recuperables, en les dates que a continuació es relacionen:  
1 de gener, dijous, Cap d’Any  
6 de gener, dimarts, Epifania del Senyor  
19 de març, dijous, Sant Josep  
3 d’abril, Divendres Sant  
6 d’abril, Dilluns de Pasqua  
1 de maig, divendres, Festa del Treball  
24 de juny, dimecres, Sant Joan  
15 d’agost, dissabte, Assumpció de la Mare de Déu  
9 d’octubre, divendres, dia de la Comunitat Valenciana  
12 d’octubre, dilluns, Festa Nacional d’Espanya  
8 de desembre, dimarts, Immaculada Concepció  
25 de desembre, divendres, Nativitat del Senyor

Fecha: 01/07/2025